Document ID: 32006D0292

32006D0292
L 107/42
JURNALUL OFÍCIAL AL UNIUNII EUROPENE
DECIZIA COMISIEI
din 12 aprilie 2006
de modificare a Deciziei 2004/639/CE privind Croația
[notificată cu numărul C(2006) 1541]
(Text cu relevanță pentru SEE)
(2006/292/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 88/407/CEE a Consiliului din 14 iunie 1988 de stabilire a cerințelor de sănătate animală aplicabile în comertul intracomunitar și la importurile de material seminal congelat de animale domestice din specia bovină (1), în special articolul 8 alineatul (1),
întrucât:
(1)
Decizia 2004/639/CE a Comisiei din 6 septembrie 2004 privind stabilirea condițiilor de efectuare a importului de material seminal de animale domestice din specia bovină (2) conține în special lista țărilor terțe din care sunt autorizate importurile de material seminal de animale domestice din specia bovină.
(2)
Croația trebuie adăugată pe lista țărilor terțe din care sunt autorizate importurile, având în vedere situația zoosanitară actuală din această țară.
(3)
Prin urmare, Decizia 2004/639/CE trebuie modificată în consecință.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 2004/639/CE se înlocuiește cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 12 aprilie 2006.

Labels: 18
3
5
6